Talán már hallottál arról, hogy az egészségügyi szakemberek a növekedési görbe kalkulátort percentilis kalkulátornak is nevezik.
A percentilis (vagyis százalékos) érték meghatározásának a célja, hogy kisbabád fejlődését összehasonlítsa az azonos életkorú és nemű csöppségek átlagos növekedésével. A percentilis megértésének legegyszerűbb módja az, hogy elképzelünk 100 azonos korú és nemű gyermeket. Ha kisbabád magassága (hossza) a 25-ös percentilisben található, akkor az azt jelenti, hogy a 100 baba közül a te kisbabád 25-nél magasabb (hosszabb), 75 kisbabánál pedig alacsonyabb.
Egy további példa a percentilis megértéséhez: tételezzük fel, hogy egy kisfiú 10 hónaposan 10 kilogramm. A növekedési kalkulátor az 50-es percentilisbe helyezi őt. Ez azt jelenti, hogy a 10 hónapos csöppségek 50%-a nagyobb, 50%-a pedig kisebb súlyú nála. Ha szeretnél többet megtudni a WHO nemzetközi növekedési normájával kapcsolatban, kérjük kattints ide!
Amennyiben kérdéseid merülnek fel kisbabád fejlődésével, percentilis értékével, súlyával, magasságával vagy fejkörfogatával kapcsolatban, javasoljuk, hogy keresd fel védőnődet vagy gyerekorvosodat.